[{"text_idx": "#000001", "text": "Millest so\u0303ltub kinnisvara hind ning kuidas vara ette valmistada va\u0308a\u0308rtuse hindamiseks?"}, {"text_idx": "#000002", "text": "Lahe Kinnisvara kutselise vara hindaja Grete Laanmetsa so\u0303nul on ko\u0303ige levinum po\u0303hjus kinnisvara hindamise tellimiseks laenamine kinnisvara tagatisel, kuid ka so\u0303ltumatu hinnangu saamiseks mu\u0308u\u0308gihinna ma\u0308a\u0308ramisel ning varaliste vaidluste korral. Kinnisvara eksperthinnangut on samuti tarvis lisarahastuse saamiseks ehitatavale varale ning finantsaruandluseks."}, {"text_idx": "#000005", "text": "Kinnisvara hindamise eel vo\u0303iks omanik u\u0308le vaadata ja valmis seada varaga seotud dokumentatsiooni ning muud asjakohased paberid. Mo\u0303istlik oleks seejuures kohe hindajaga konsulteerida, kuna hindamiseks vajalikud dokumendid so\u0303ltuvad konkreetsest hinnatavast varast."}, {"text_idx": "#000006", "text": "Ja\u0308relturu- ehk vanemate paneelmajade korterite puhul saab hindaja valdavalt ko\u0303ik vajaliku informatsiooni erinevatest ametiasutustest ja portaalidest (kinnistusraamatust, EHR, Maa-ameti geoportaal) ise kokku. Kui korter on koormatud u\u0308u\u0308rilepinguga, on vaja hindajale esitada ka u\u0308u\u0308rileping."}, {"text_idx": "#000007", "text": "Uusarenduste korterite ja uuemate korterite puhul on vajalik esitada plaanimaterjal. Vajalik on informatsioon parkimiskoha ja panipaiga kohta, kui need on muidugi olemas \u2013 kas panipaik ja parkimiskoht kuuluvad korteriomandi reaalosa koosseisu vo\u0303i on need vormistatud eraldi korteriomanditena. Kinnisvara hindaja kontrollib selle info alati ise ka u\u0308le."}, {"text_idx": "#000009", "text": "Eramute puhul on vaja esitada hoone projekt ja joonised, olemasolu korral kehtiv detailplaneering ja u\u0308u\u0308rileping. Olenevalt omavalitsusest on vo\u0303imalus hindajal endal detailplaneeringu infole ligi pa\u0308a\u0308seda, kuid tuleb ette olukordi, kus planeeringud erinevatel po\u0303hjustel ka\u0308ttesaadavad ei ole. Kui hoonel on teostatud u\u0308mber- vo\u0303i juurdeehitusi, on vajalik ehitusprojekt ning peab olema taotletud ka kasutusluba."}, {"text_idx": "#000011", "text": "Kinnisvara on vo\u0303imalik hinnata vo\u0303rdlus-, tulu- vo\u0303i kulumeetodil vo\u0303i meetodeid omavahel kombineerides. Hindamismeetodi valib hindaja ning meetodi valik so\u0303ltub peamiselt hinnatavast va\u0308a\u0308rtusest. Samuti ka\u0308ttesaadavatest andmetest ning vara ja turuga seotud tingimustest."}, {"text_idx": "#000016", "text": "Kinnisvara hindamiseks vajalik u\u0308levaatus vo\u0303tab korterite puhul aega keskmiselt veerandtundi, suuremate elamute puhul kuni tund. Lo\u0303plik eksperthinnang valmib paari to\u0308o\u0308pa\u0308eva jooksul."}, {"text_idx": "#000017", "text": "Ise saab kinnisvara va\u0308a\u0308rtust muuta nt vara parendamisega vo\u0303i dokumentatsiooni korrastamisega. Mo\u0303ned na\u0308ited, kuidas vara va\u0308a\u0308rtust to\u0303sta: hoonestamata maale tehakse detailplaneering, renoveerimist vajav korter renoveeritakse a\u0308ra, vahetamist vajav katus vahetatakse a\u0308ra jne."}, {"text_idx": "#000018", "text": "Kinnisvara va\u0308a\u0308rtust mo\u0303jutab ka u\u0308ldine majanduslik olukord ja inimeste kindlustunne. See on asi, mida inimene ise muuta ei saa. U\u0308ldise majandusliku olukorra ja kindlustunde mo\u0303ju oleme na\u0308inud ka seoses koroonaviirusega. Na\u0308iteks 2020. a alguses kui kehtestati erinevad meetmed koroonaviiruse leviku takistamiseks, va\u0308henes inimeste kindlustunne ja\u0308rsult ja selle mo\u0303ju avaldus ka kinnisvara ostu-mu\u0308u\u0308gitehingute arvu languses. Mo\u0303nda aega kohaneti olukorraga ja kui kindlustunne hakkas taastuma, hakkasid ka tehingute arvud taas to\u0303usma. Loomulikult on tegureid veel, mis hindades muutusi esile kutsuvad."}, {"text_idx": "#000022", "text": "Minimaalselt peab elamukinnisvara hindajal olemas olema V kutsetase, kuid V taseme hindaja to\u0308o\u0308 peab u\u0308le vaatama ja kinnitama ko\u0303rgema, kas siis VI vo\u0303i VII taseme hindaja."}, {"text_idx": "#000023", "text": "Ehitusmaht on enam kui aasta pu\u0308sinud languses"}, {"text_idx": "#000026", "text": "Kinnisvaraturust osa saamiseks ei ole vaja osta fu\u0308u\u0308silist kinnisvara. Piisab ka bo\u0308rsil kaubeldavate fondide soetamisest."}]